O **Alcoià** é unha comarca do centro da Comunidade Valenciana, na provincia de Alacant. A súa capital é Alcoi. Limita co Vall d'Albaida e el Comtat polo norte, a Marina Baixa ao leste, o Alacantí e o Vinalopó Mitjà ao sur, e o Alt Vinalopó polo oeste.

Na proposta de distribución de comarcas de Joan Soler i Riber de 1970 tamén se inclúen na comarca de Alcoià as poboacións do Vall de Biar que nas **Demarcacions Territorials Homologades** (DTH) da Generalitat aparece no l'Alt Vinalopó: Beneixama, Biar, El Camp de Mirra e la Canyada de Biar.

Os concellos que pertencen á comarca de Alcoià son: Alcoi, Banyeres de Mariola, Benifallim, Castalla, Ibi, Onil, Penàguila e Tibi.

Xeografía
---------

Trátase dunha comarca montañosa, que presenta diversas foies interiores, como a Foia de Castalla e a de Alcoi, separadas por diversas serras, entre as cales destacan a serra del Menejador que pertence ao Carrascar de la Font Roja, a Mariola ou la Carrasqueta.

### Clima e vexetación

O clima é totalmente mediterráneo, pero máis frío que nas comarcas costeiras. Nas serras hai unha vexetación orixinal de carballos, piñeiros e especies aromáticas, por riba de todo na serra de Mariola.

Demografía
----------

Segundo o INE a 1 de xaneiro do 2016, os concellos que conformaban a comarca tiñan a seguinte poboación:

* Alcoi: 59.198 habitantes.
* Banyeres de Mariola: 7.108 habitantes.
* Benifallim: 114 habitantes.
* Castalla: 9.859 habitantes.
* Ibi: 23.365 habitantes.
* Onil: 7.494 habitantes.
* Penàguila: 328 habitantes.
* Tibi: 1.634 habitantes.

Economía
--------

A agricultura é de secaño (cereais, uvas , oliveiras e améndoas). Hoxe, non obstante, a actividade principal da comarca é a industrial, especialmente a téxtil, a do calzado, a do papel e a de xoguetes. A cidade máis grande é Alcoi, capital da comarca, que conta cunha importante tradición industrial papeleira e metalúrxica que se alcanzou no século XX, pero a industria téxtil é a máis importante na actualidade. Son tamén importantes as poboacións de Ibi, que conta con industrias de xoguetes mecánicos; Onil, dedicada á fabricación de bonecas, e Castalla, que se especializou tamén na produción de xoguetes.

Delimitacións históricas
------------------------

A comarca de Alcoià é de creación moderna, creada no 1989, e comprende a comarca histórica da Foia de Castalla, e parte da antiga Valls d'Alcoi. Estas comarcas antigas aparecen no mapa de comarcas de Emili Beüt "*Comarques naturals del Regne de València*" publicado en 1934.

Gastronomía
-----------

A comida de Alcoià é típica da dieta mediterránea de montaña, e incorpora pratos típicos como a pericana, cebolas en vinagre, e os taretes, en forma de tapa.

Notas
-----

1. ↑  "INE 2016, concellos de Alcoià" (en castelán). www.ine.es. Consultado o 3 de xullo de 2017.
2. ↑  Soler i Riber, Joan (2014). *El desarrollo territorial valenciano: Reflexiones en torno a sus claves*. València: Universitat de València. pp. 58–59. ISBN 843709545X. Consultado o 3 de xullo de 2017.

| * v
* c
* e
Comarcas da Comunidade Valenciana |
| --- |
| 
* Alacantí
* Alcoià
* Alcalatén
* Alt Maestrat
* Alto Mijares
* Alto Palancia
* Alt Vinalopó
* Baix Maestrat
* Baix Segura
* Baixo Vinalopó
* Camp de Morvedre
* Camp de Túria
* Canal de Navarrés
* Comtat
* La Costera
* Foia de Bunyol
* Horta Nord
* Horta Oest
* Horta Sud
* Marina Alta
* Marina Baixa
* Els Ports
* Plana Alta
* Plana Baixa
* Plana d'Utiel
* Rincón de Ademuz
* Ribera Alta
* Ribera Baixa
* La Safor
* Los Serranos
* Ciutat de València
* Vall d'Albaida
* Vall de Cofrents
* Vinalopó Mitjà

 | Bandeira da Comunidade Valenciana |

|  |  |
| --- | --- |
| Control de autoridades | 
* Wd: Q746061
* GEC: 0002053
* OSM: 1692442

 |